Решение на Общия съд (седми състав) от 21 декември 2021 г. — EKETA/Комисия
(Дело T‑190/17)(1)
„Арбитражна клауза — Договор „Cater“, сключен по линия на Шеста рамкова програма — Допустими разходи — Дебитно известие, издадено от Комисията с оглед на връщането на авансово платените суми — Надеждност на отчетите за отработени часове — Конфликт на интереси“
1.      Бюджет на Европейския съюз — Финансова помощ от Съюза — Задължение на бенефициера да спазва условията за предоставяне на помощта — Обосноваване на направените разходи — Образувана от Комисията процедура по възстановяване на авансово изплатените суми — Разпределяне на доказателствената тежест
(вж. т. 35)
2.      Бюджет на Европейския съюз — Финансова помощ от Съюза — Задължение на бенефициера да спазва условията за предоставяне на помощта — Финансиране, което покрива само действително направените разходи — Доказване на декларираните разходи — Липса — Недопустими разходи
(вж. т. 46)
3.      Бюджет на Европейския съюз — Финансова помощ от Съюза — Задължение на бенефициера да спазва условията за предоставяне на помощта — Финансиране, което покрива само действително направените разходи — Доказване на декларираните разходи — Разходи за персонал — Представяне на отчети за отработените часове — Ненадеждност поради конфликт на интереси между бенефициера и съдоговорителите му — Представяне на документи, което създава необходимост Комисията да положи значителни усилия, за да определи действително отработените часове — Неизпълнение на задължението на бенефициера да си сътрудничи добросъвестно с Комисията
(член 14, параграф 2, буква а) от Регламент № 2321/2002 на Европейския парламент и на Съвета)
(вж. т. 51)
4.      Бюджет на Европейския съюз — Финансова помощ от Съюза — Задължение на бенефициера да спазва условията за предоставяне на помощта — Договори, сключени в рамките на специална програма за научни изследвания, технологично развитие и демонстрационни дейности — Условия за недопустимост на разходите — Конфликт на интереси за бенефициера — Понятие — Последици — Възстановяване на авансово платените на бенефициера суми
(член 18, параграф 2 от Регламент № 2321/2002 на Европейския парламент и на Съвета; член 183 от Регламент № 2342/2002 на Комисията)
(вж. т. 64)
Диспозитив
1)
Отхвърля жалбата.
2)
Осъжда Ethniko Kentro Erevnas kai Technologikis Anaptyxis да заплати съдебните разноски.
1 ОВ C 151, 15.5.2017 г.